Document ID: /roh_data/filtered/fineweb-2-filterrobots_roh.jsonl.gz/52862

Cun in minus da radund 10% damain giasts congualà cun l'onn passà serra giu la destinaziun turistica l’onn 2020. Quai è mo lev pli flaivel cumpareglià cun il chantun Grischun cun minus 9,3%. Tenor els ha quai da far oravant tut cun las activitads da marketing lantschadas a curta vista en Svizra.
Egualisà la perdita da l’onn passà
L’onn da gestiun 2020 fa la destinaziun turistica en Engiadin’Ota, curt ESTM AG in gudogn da 735’000 francs. Cun quest gudogn han els ussa savì egualisar il deficit da 700’000 francs da l'onn 2019.
Dad ina organisaziun da marketing sin ina DMO
La Engiadina San Murezzan Turissem SA, curt ESTM SA duai sa midar dad ina classica organisaziun da marketing sin ina organisaziun da marketing da la destinaziun, curt DMO. A partir dals 2023 duai quella organisaziun surprender era projects da la strategia da svilup da la Regiun Malögia. Tranter la nova organisaziun DMO en il svilup regiunal duai vegnir lavurà ensemen per promover pli fitg projects regiunals.